CELEX: 62013CN0351
Language: hu
Date: 2013-06-25 00:00:00
Title: C-351/13. sz. ügy: 2013. június 25-én benyújtott kereset — Európai Bizottság kontra Görög Köztársaság

7.9.2013   
            
            
               HU
            
            
               Az Európai Unió Hivatalos Lapja
            
            
               C 260/27
            
         2013. június 25-én benyújtott kereset — Európai Bizottság kontra Görög Köztársaság
   (C-351/13. sz. ügy)
   2013/C 260/48
   Az eljárás nyelve: görög
   
      Felek
   
   
      Felperes: Európai Bizottság (képviselők: A. Markoulli és B. Schima)
   
      Alperes: Görög Köztársaság
   
      Kereseti kérelmek
   
   A felperes azt kéri, hogy a Bíróság
   
               —
            
            
               állapítsa meg, hogy a Görög Köztársaság annak biztosítása elmulasztásával, hogy a tojótyúkokat 2012. január 1-jétől már ne fel nem javított ketrecrendszerekben neveljék, megsértette a tojótyúkok védelmére vonatkozó minimumkövetelmények megállapításáról szóló, 1999. július 19-i 1999/74/EK tanácsi irányelv (1) 3. cikkéből, valamint 5. cikke (2) bekezdéséből eredő kötelezettségeit;
            
         
               —
            
            
               kötelezze a Görög Köztársaságot a költségek viselésére.
            
         
      Jogalapok és fontosabb érvek
   
   Az 1999/74/EK irányelv 5. cikkének (2) bekezdése 2012. január 1-jétől kezdve megtiltja, hogy a tojótyúkokat fel nem javított ketrecrendszerekben neveljék. Ezen túlmenően az 1999/74/EK irányelv 3. cikke előírja, hogy a tagállamok kötelesek biztosítani, hogy a tojótyúkok tulajdonosai és tartói a tojótyúkokra kizárólag az irányelv által engedélyezett nevelési rendszereket alkalmazzák.
   A Bizottság felhívta a tagállamok figyelmét az arra vonatkozó kötelezettségeikre, hogy 2011-ig teljesítsék az irányelv fent hivatkozott rendelkezéseit. A Görög Köztársaság által szolgáltatott bizonyítékokból következik, hogy a tojótyúknevelő létesítmények jelentős számú tulajdonosa és fenntartója nem tudta teljesíteni az 1999/74/EK irányelv alapján rájuk háruló kötelezettségeket az irányelv által előírt átültetési határidőn belül.
   A Görög Köztársaság által a pert megelőző eljárás során szolgáltatott bizonyítékokból, valamint az ezen bizonyítékok legújabb naprakésszé tételeiből következik, hogy a Görög Köztársaság még nem teljesítette az 1999/74/EK irányelv 3. cikkéből, valamint 5. cikke (2) bekezdéséből eredő kötelezettségeit.
   
      (1)  HL L 203., 1999.8.3., 53. o., magyar nyelvű különkiadás 3. fejezet, 26. kötet, 225. o.